Italiya Olimpiya qo‘mitasi Rim shahrining 2024 yilgi Olimpiada mezbonligi uchun kurashdan chiqqanini rasman ma’lum qilib, shu borada berilgan arizani qaytarib oldi. Bu haqda qo‘mita rahbari Jovanni Malagoga asoslanib, Reyter xabar tarqatdi. "Bugun Xalqaro olimpiya qo‘mitasiga 2024 yilgi Olimpiada mezbonligi uchun nomzodligimiz haqidagi murojaatni qaytarib olishimiz bo‘yicha maktub yo‘lladik", — degan Malago. Endilikda 2024 yilgi Olimpiada mezbonligiga da’vogar shaharlar Parij, Budapesht va Los-Anjyeles shaharlari bo‘lib qolmoqda. Mezbon shahar 2017 yilning sentabrida Peru poytaxti Limadagi yig‘ilishda aniqlanadi. 21 sentabr kuni Rim shahrining yangi meri Virjiniya Raji 2024 yilgi Paralimpiada mezbonligi uchun ariza qaytarib olgandi.